Egpaar vas oor dwelms in baba se broek - Maroela Media
Egpaar vas oor dwelms in baba se broek
'n Egpaar is in hegtenis geneem nadat die polisie hul huis deursoek en dwelms in hul baba se broek gevind het.
Sers. Martin Xuma, woordvoerder van die polisie, het gesê die polisie het 'n wenk ontvang oor 'n huis in Selosesha naby Thaba Nchu in die Vrystaat waar daar glo dwelms verkoop word.
Volgens Xuma is die huis deursoek. "'n 12-jarige meisie het met 'n sewe maande oue babadogtertjie in haar arms gestaan en een van die konstabels het die ouer meisie versoek om vir die baba 'n kombers te gaan haal. Die konstabel het die baba vasgehou terwyl die meisie 'n kombers gaan haal het. Sy het iets vreemds naby die baba se broek gevoel waarna 'n plastieksakkie met 57 mandrax-tablette in haar broek gevind is."
Volgens Xuma is die 31-jarige ma onmiddellik in hegtenis geneem. Haar 41-jarige man is ook hierna in hegtenis geneem nadat daar glo ook dwelms in sy besit gevind is. Die egpaar se twee dogters is na hul ouma geneem.
Die egpaar sal binnekort in die Thaba Nchu-landdroshof verskyn.
Steve kap na 'analfabeet, manteldraaier en werfbobbejaan'
Nou word tot peuters gebreuk om dwels te smokel. Watter sedelike verval sal daar nog plaasvind?
Ai tog! · 3 jare gelede
Kan jy dit nou oorvertel? Waar gaan hulle nog wegsteekplek kry vir dwelms? Arme kind! Ek salueer die SAPD wat uitstekende werk doen deesdae. Hulle moet al hierdie "druglords" van kant maak.Die goeie SAP lede moet darem n "reward" kry vir hulle puik diens wat sommiges van hulle lewer hulle is baie dun gesaai in ons land. Wis al die dwelms en dwelmbase uit in ons land asseblief want dis waar die grootste ewil ontstaan dis deur dwelms! Bring die dood straf terug vir dwelmhandellaars en dwelmgebruikers!
As julle intieme (eerste handse) kennis het van hierdie saak is dit jul PLIG om dit by maatskaplike werkers aan te meld. Die MW sal dan die saak vanuit kindermishandling oogpunt ondersoek en bes moontlik die kind vir sy eie beswil van die ouers af verwyder.